पतलून
पतलून (पैंट) कमर से लेकर घुटनों या टखनों तक पहना जाने वाला एक परिधान है। यह दोनों पैरों को अलग-अलग ढकता है (दोनों पैरों पर फैले कपड़े जैसे कि धोती, स्कर्ट और लुंगी के विपरीत)। बीसवीं सदी के मध्य से महिलाओं द्वारा भी पतलून पहना जाने लगा है। डेनिम से बनी जीन्स, पतलून का एक रूप है जो दुनिया भर में दोनों लिंगों द्वारा व्यापक रूप से पहना जाता है। पतलून कूल्हों या कमर पर पहने जाते हैं और अक्सर बटन, इलास्टिक और बेल्ट द्वारा वहीं रोके जाते हैं। जीन्स में आम तौर पर किनारों और पीछे जेबें होती हैं।